Návrh

**NARIADENIA VLÁDY**

**SLOVENSKEJ REPUBLIKY**

**z ..........................2021,**

**ktorým sa mení a dopĺňa nariadenie vlády Slovenskej republiky č. 330/2018 Z. z., ktorým sa ustanovuje výška sadzieb poplatkov za uloženie odpadov a podrobnosti súvisiace s prerozdeľovaním príjmov z poplatkov za uloženie odpadov v znení nariadenia vlády č. 33/2020 Z. z.**

Vláda Slovenskej republiky podľa § 10 zákona č. 329/2018 Z. z. o poplatkoch za uloženie odpadov a o zmene a doplnení zákona č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov nariaďuje:

Čl. I

Nariadenie vlády Slovenskej republiky č. 330/2018 Z. z., ktorým sa ustanovuje výška sadzieb poplatkov za uloženie odpadov a podrobnosti súvisiace s prerozdeľovaním príjmov z poplatkov za uloženie odpadov v znení nariadenia vlády č. 33/2020 sa mení a dopĺňa takto:

1. V § 3 ods. 1 písm. e) sa za slovo „povinností“ vkladajú slová „podľa zákona alebo“.
2. Za § 3 sa vkladá § 3a, ktorý znie:

„§ 3a

Žiadosť o poskytnutie príspevku podľa § 7 ods. 1 písm. c) zákona, ktorú obec zasiela Environmentálnemu fondu do 30. júna príslušného kalendárneho roka, obsahuje

a) názov obce,

b) identifikačné číslo obce,

c) kópiu ročného výkazu o komunálnom odpade z obce, ktorý obec podala podľa osobitného predpisu1) za predchádzajúci kalendárny rok,

d) údaje o množstve zhodnoteného biologicky rozložiteľného kuchynského odpadu z domácností v zariadení na zhodnocovanie biologicky rozložiteľných odpadov za predchádzajúci kalendárny rok,

e) čestné vyhlásenie, že obci nebola v uplynulých troch rokoch uložená sankcia za porušenie povinností podľa zákona alebo podľa osobitného predpisu2) a že množstvo vyzbieraného biologicky rozložiteľného kuchynského odpadu z domácností pochádza z triedeného zberu biologicky rozložiteľného kuchynského odpadu z domácností.“.

1. V poznámke pod čiarou k odkazu 2 sa citácia „§ 117“ nahrádza citáciou „§ 81 ods. 7 písm. b) a g) a ods. 8“.

1. § 4 znie:

„§ 4

Environmentálny fond príjmy z poplatkov za uloženie odpadov za príslušný kalendárny rok po odpočítaní príspevku podľa § 7 ods. 1 písm. a) zákona poskytne vo výške

a) 60 % z príjmov z poplatkov za uloženie komunálnych odpadov obciam podľa § 7 ods. 1 písm. b) zákona,

b) 15 % z príjmov z poplatkov za uloženie komunálnych odpadov a 15 % z príjmov za uloženie priemyselných odpadov obciam podľa § 7 ods. 1 písm. c) zákona,

c) 25 % z príjmov z poplatkov za uloženie komunálnych odpadov a 40 % z príjmov za uloženie priemyselných odpadov osobám podľa § 7 ods. 1 písm. d) zákona,

d) 45 % z príjmov z poplatkov za uloženie priemyselných odpadov osobám podľa § 7 ods. 1 písm. e) zákona.

1. V prílohe č. 4 tabuľky č. 1 a 2 znejú:

„Tabuľka č. 1 Výška príjmov z poplatkov za uloženie odpadov na skládku odpadov na odpad, ktorý nie je nebezpečný odpad

|  |  |
| --- | --- |
| **Za rok** | **Výška príjmov (v eurách/t)** |
| 2020 | 5 |
| 2021 | 5 |
| 2022 a nasledujúce roky | 4 |

Tabuľka č. 2 Výška príjmov z poplatkov za uloženie odpadov na skládku odpadov na nebezpečný odpad

|  |  |
| --- | --- |
| **Za rok** | **Výška príjmov (v eurách/t)** |
| 2020 | 33 |
| 2021 | 33 |
| 2022 a nasledujúce roky | 30 |

“.

1. Príloha č. 5 vrátane nadpisu znie:

„Príloha č. 5

k nariadeniu vlády č. 330/2018 Z. z.

„ÚROVEŇ VYTRIEDENIA KOMUNÁLNEHO ODPADU PODĽA § 7 ods. 9 písm. c) ZÁKONA

|  |  |
| --- | --- |
| Za rok | Úroveň vytriedenia |
| 2020 | 33% |
| 2021 | 34 % |
| 2022 a nasledujúce roky | 31 % |

“.

Čl. II

Toto nariadenie vlády nadobúda účinnosť dňom vyhlásenia.